Document ID: 32013D0302

KOMISIJOS SPRENDIMAS
2013 m. birželio 19 d.
kuriuo iš dalies keičiamas Sprendimo 2009/861/EB dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 853/2004, taikomų reikalavimų neatitinkančiam žaliam pienui tam tikrose Bulgarijos pieno perdirbimo įmonėse, II priedas
(pranešta dokumentu Nr. C(2013) 3740)
(Tekstas svarbus EEE)
(2013/302/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 9 straipsnio pirmą pastraipą,
kadangi:
(1)
Reglamentu (EB) Nr. 853/2004 nustatytos konkrečios gyvūninių maisto produktų higienos taisyklės maisto ūkio subjektams. Šios taisyklės apima žalio pieno ir pieno gaminių higienos reikalavimus;
(2)
Komisijos sprendime 2009/861/EB (2) numatytos tam tikros nuostatos, leidžiančios šio sprendimo I priede išvardytoms pieno perdirbimo įmonėms nukrypti nuo Reglamento (EB) Nr. 853/2004 III priedo IX skirsnio I skyriaus II ir III poskyriuose nustatytų reikalavimų. Šis sprendimas taikytinas nuo 2010 m. sausio 1 d. iki 2013 m. gruodžio 31 d.;
(3)
pagal Sprendimą 2009/861/EB, to sprendimo II priede išvardytoms pieno perdirbimo įmonėms leidžiama perdirbti reikalavimų neatitinkantį pieną be atskirų gamybos linijų;
(4)
2012 m. gruodžio 13 d. Bulgarija nusiuntė Komisijai peržiūrėtą ir atnaujintą tokių pieno perdirbimo įmonių sąrašą;
(5)
tame peržiūrėtame ir atnaujintame sąraše kai kurios įmonės, šiuo metu nurodytos Sprendimo 2009/861/EB II priede, buvo išbrauktos, nes joms šiuo metu leidžiama tiekti pieno produktus Sąjungos vidaus rinkai, kadangi jos laikomos atitinkančiomis Reglamento (EB) Nr. 853/2004 III priedo IX skirsnio I skyriuje nustatytus reikalavimus. Šios įmonės išvardytos Sprendimo 2009/861/EB II priedo lentelėje - Nr. 6 (1112004 „Matev-Mlekoprodukt“ OOD), Nr. 16 (2712010 „Kamadzhiev-milk“ EOOD), Nr. 37 (1212022 „Milkkomm“ EOOD), Nr. 56 (BG 2612042 „Bulmilk“ OOD), Nr. 61 (1712013 ET „Deniz“), Nr. 70 (BG 1812003 „Sirma Prista“ AD) ir Nr. 78 (1812005 „DAV- Viktor Simonov“ EOOD);
(6)
todėl Sprendimas 2009/861/EB turėtų būti atitinkamai iš dalies pakeistas;
(7)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
PRIĖMĖ ŠĮ SPRENDIMĄ:
1 straipsnis
Sprendimo 2009/861/EB II priedo tekstas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2013 m. birželio 19 d.

Labels: 0
18
17
15